逆统战

《逆统战：致地与海的革命者》（英语：Reversed Front: Dear Revolutionaries）是一隻2020年台湾团队开发个桌游战棋游戏。因爲开发阶段已經勒垃众筹平台啧啧筹着超过一千万塊台币个经费，成为仔游戏界里向个重点留意对象。伊个游戏玩法是扮演东亚地区个弗同地方势力，搭中国大陆个“红军”对抗，为自家个势力争取复国或者独立。中华人民共和国官方媒体《环球时报》点名谴责箇隻桌游严重影响国家安全。

2025年6月10號，香港警务处国家安全处講，分享咾传播箇隻游戏会得触犯“香港国安法”。

 可扮演势力 
勒游戏里向，玩家可以扮演东亚弗同地区个势力，搭中华大陆个“红军”对抗，让自家个势力争取复国或独立。
可扮演勢力可選根據地特色台湾台北各种资源丰富，但是内斗严重（国内绥靖主义）。香港香港城有限个进出口岸，但善於宣传，反共阵营里向唯一好勒墙内建立根据地。藏国達蘭薩拉西藏流亡政府，开局资源丰富，但弗好使用武力；选“四水六岗”或者“印藏军团”剧本个閒話好用武力，但资源相对贫弱。维吾尔伊斯坦布尔、慕尼黑、阿拉木图弗好垃本地发展组织，但是武力比较强。满洲东京、海參崴、旧金山难度搭自由度高。哈萨克阿拉木图指包含东、西突厥个哈萨克族，勒墙外（哈萨克共和国）个发展空间较大，有一套特殊个胜利条件（三区革命）。蒙古乌兰巴托、东京、纽约发展范围广，勒广阔个草原地区丄好建立组织，但内斗较严重。反賊隐身勒勒中华个反逆者势力繁多，包括自由派、诸夏、地下教会等。资源稀缺以及行动受蛮大限制。红军北京邪气强大，但可能疲于应付各方进攻，需要善于分配力量。

 媒体评价 
 环球时报：《逆统战》勒游戏里向渗入“台独”搭“港独”个思想，会对青少年造成交关恶劣个影响。

 《民国无双》作者郑立：搿只游戏个最大优点，是畀玩者一只新个观念，就是“地下组织”搭情报战个重要性。

參考资料

 外部链接 
 嘖嘖：《逆統戰：致地與海的革命者》
 台海之鷹 - 《逆統戰》遊戲玩法詳細介紹 

Category:游戏